**Национална научна програма „Развитие и утвърждаване на българистиката в чужбина“**

**ОБЯВА ЗА СПЕЦИАЛИЗАЦИИ НА МЛАДИ ЧУЖДЕСТРАННИ БЪЛГАРИСТИ**

Българската академия на науките, Софийският, Пловдивският, Великотърновският, Югозападният и Шуменският университет **обявяват краткосрочни (от 2 до 4 месеца)** **специализации за млади чуждестранни българисти при следните условия:**

1. Право да кандидатства за специализация по ННП „Развитие и утвърждаване на българистиката в чужбина“ има всеки млад чуждестранен българист (магистър, докторант, постдокторант), който работи по българистична проблематика в областта на езика, литературата, историята и културата.
2. Срокът на специализацията е от 2 до 4 месеца.
3. Институцията, избрана за специализация, осигурява научно ръководство за работа по изследователска тема, методическа помощ, консултации с други преподаватели и изследователи. [Предложените теми](https://drive.google.com/file/d/1c4en7Mh2pVBgw9emaS5ATm6_cewrZgWO/view?usp=sharing) от институциите може да видите [ТУК](https://drive.google.com/file/d/1c4en7Mh2pVBgw9emaS5ATm6_cewrZgWO/view?usp=sharing).
4. Всеки кандидат попълва [формуляр за кандидатстване](https://forms.office.com/e/jxxcx7sfGa)  и на посочения във формуляра електронен адрес (имейл) изпраща прикачени файлове, обозначени с имената му: автобиография (CV – европейски стандарт), мотивационно писмо (свободен текст до 2 стандартни страници или 3600 знака), препоръка от месторабота или научен ръководител (ако има такава, 1 стр.), документи с друга информация за постигнати резултати в областта на българистиката.
5. Всеки одобрен специализант представя план на специализацията, в който се включват самостоятелна работа, консултации, обучителни курсове (по избор). В края на специализацията се представя отчет до научния ръководител.
6. Месечната стипендия е 1000 лв.
7. Приемащата институция подпомага настаняването на специализанта.
8. Пътните средства са за сметка на специализанта.
9. Периодът за специализация се посочва във [формуляра за кандидатстване](https://forms.office.com/e/jxxcx7sfGa).
10. Всяка приемаща институция осъществява комуникация с одобрения специализант чрез посочено в обратната кореспонденция контактно лице.
11. Срокове за кандидатстване:

(1. сесия)

- 1 април 2023 г. – краен срок за подаване на заявления

- 20 април 2023 г. – публично обявяване на одобрените специализанти

(2. сесия)

- 1 октомври 2023 г. – краен срок за подаване на заявления

- 20 октомври 2023 г. – публично обявяване на одобрените специализанти

Изпълнителен съвет на ННП „Развитие и утвърждаване на българистиката в чужбина“